**Referat fra møte i Samarbeidsutvalget i Huskestua barnehage 21. oktober 2019**

Til stede

Foreldrerepr.: Siren Lode (Skolestua), Maren Bugge- Simonsen (Nybygget), Natalie Vikse Palmers (Midt i mellom), Renata Noemia Alves- Syre (Slutten)

Personalrepr: Siv Espedal (Skolestua), Lisbeth Solhaug (Nybygget), Elin Seim (Slutten), Åse Trettenes (Midt i Mellom) *ref.*

Eiers representant og møteleder ved det første møtet : Elen Kath. Ousland

**Agenda:**

1. **presentasjon**
* valg av sekretær for dagen; Åse Trettenes
1. **Info om S.U. sine oppgaver og ansvar**

Selv om barnehagen har mange års arbeid og erfaringer bak seg, betyr ikke det at ting alltid må gjøres som tidligere. Nye S.U. medlemmer kan være med på å utforme og gjøre ting på sitt vis.

S.u. sine oppgaver var med møteinnkallelsen som vedlegg.

Her er de kort oppsummert:

Alle barnehager skal ha et foreldreråd og et samarbeidsutvalg, det er nedfelt i Barnehageloven.

Samarbeidsutvalgets oppgaver, jfr Vedtekter for Huskestua barnehage:

1. Samarbeidsutvalget skal forelegges saker og har rett til å uttale seg i saker som er av viktighet for barnehagens innhold, virksomhet og forholdet til foreldrene.
2. Arrangere dugnad og sosiale sammenkomster.
3. Arrangere eventuelle foreldreråd, unntatt det første i barnehageåret.
4. Fastsette årsplan for barnehagen.
5. Ha ansvar for oppfølging av bygning og uteareal.
6. Saker som gjelder ansettelser, opptak av barn og lignende skal ikke behandles av samarbeidsutvalget.
7. Samarbeidsutvalget skal ha 4 representanter fra foreldrene og 4 fra de ansatte. Foreldre representantene velges for ett år om gangen av foreldrerådet.
8. Eierstyret avgjør selv om det vil delta med representanter i utvalget og eventuelt hvem. Styret kan ikke stille med flere representanter enn foreldrene/de ansatte har.
9. Daglig leder har møte-, tale- og forslagsrett. Daglig leder har ikke stemmerett, med mindre vedkommende er valgt som medlem av Samarbeidsutvalget.
10. Samarbeidsutvalget konstituerer seg selv, og velger selv sin leder. Som samarbeidsutvalgets vedtak gjelder det som flertallet av de møtende har stemt for. Ved stemmelikhet gjelder det som lederen har stemt for. Er lederen ikke til stede, gjelder det som møtelederen har stemt for.
11. Møter i samarbeidsutvalget holdes etter en plan fastsatt av samarbeidsutvalget, og for øvrig når samarbeidsutvalgets leder finner det nødvendig.

*Det føres egen protokoll for samarbeidsutvalget, som skal inneholde de vedtak som samarbeidsutvalget har fattet vedrørende andelslaget. Tid og sted for møtene skal gå fram av protokollen, likeså stemmefordeling og uenighet som kreves protokollført*

Av aktiviteter SU vanligvis har arrangert eller deltatt i er;

- to dugnader i året, høst og vår

- to arrangement for familiene

- foreldremøte om våren dersom det er ønskelig

- innspill til budsjett

- fastsette årsplan, i august

- representere Huskestua i Stavangerbarnehagenes foreldreforening (SBF)

- gjennomgå resultater fra brukerundersøkelse/foreldreundersøkelsen

* barnehagen fyller 30 år neste år, så det er lov og fint å begynne å tenke på hvordan vi ønsker å

 markere det i barnehagen.

* Barnehagen står overfor betydelig renovering i fremtiden. Dette er et styret i barnehagen som jobber med.

Møtene i SU varsles ved oppslag i garderobene og notis på hjemmesiden. Andre foreldre og ansatte oppfordres til å melde saker for SU. Referat fra møtene legges ut på hjemmesiden.

SU’s leder kaller inn til og leder møtene, med unntak av det første.

1. **konstituering**

Leder: Natalie Vikse Palmers

Dugnadsansvarlige høst/ vår: Maren Bugge- Simonsen og Renata Noemia Alves- Syre

Ansvarlige sosiale arrangementer høst/ vår; Siren Lode og Natalie Vikse Palmers

1. **aktivitetsplan så langt:**

Høstdugnad 5. november kl.18-20 + 7. november kl.19-21

Avdelingene må ha klare dugnadslistene med arbeid som må utføres på avdelingen innen fredag 25. oktober

Sosialt arrangement vinter og vår + vårdugnad planlegges etter hvert.

1. **eventuelt**
* Måltider i barnehagen. Det har tidligere vært opp som tema, siden vi ikke scorer så bra på det med måltid i foreldreundersøkelsen.

Barnehagen har dårlige kjøkkenfasiliteter med lite areal, lite kjølekapasitet og gjennomgangstrafikk, noe som gjør det lite egnet og hygienisk til å lage mange varme måltider der. Derfor begrenses matlaging til to varmmåltider i uken.

Pr. nå dekker ikke kostpenger (kr.370 pr mnd), innkjøp av mat og 0,6 kjøkkenassistentstilling.

Ang. frokost gjelder de overnevnte punkter, i tillegg til kapasitet til personalet på det tidspunktet på dagen.

**Neste møte**: mandag 13. januar 2020 kl.19 i barnehagen.